Арумъни
Арумъни (варианти армъни, аромъни, наричани още власи, цинцари, куцовласи, македонци, каравласи; самоназвание , Rrãmãnji, Rrãmenj; , macedoromâni; ) са народ, населяващ южните части на Балканския полуостров: Северна Гърция, части от Албания, Северна Македония и България.

Произход на термина 
Научният термин „арумъни“ е въведен от Густав Вайганд в неговата книга „Аромъне“ от 1894 г., което е първото задълбочено изследване на европейски учен върху арумъните.

Картографиране и групиране 
Към 1992 година арумъните наброяват около 115 хиляди души. Говорят различни диалекти на арумънския език, който е част от групата на балканските романски езици, близък до румънския език. Основно се делят на пет групи – пиндени (от Пинд), грамощани (от Грамоща), фрашероти (от Фрашер), музакири (от Музакия) и москополци (от Москополе). По вероизповедание са православни.

Според гръцката класификация (1769 – 1997), арумъните се поделят по историко-географски признак на такива в регионите на:
 Аспропотамос
 Мецовска хора
 Чумерка
 Загори
 Гревена
 Коница
 Грамос
 Москополе
 Западна Македония
 Олимп
 Мъглен
 Фрашър
 Континентална Гърция (Ипати, Карпениси и Стратос)
 Крушево

От село Сирако в Чумерка е родом Йоани Колети, а от съседното Каларити е родом Сотириос Вулгарис, първоосновател на световната модна марка Bulgari.

Название 

Названието „аромъни“ (Armãnj – Армън) произлиза от латинското Romanus, при което е прибавена приставка „а“, характерна за много думи в аромънския език, започващи със съгласна. Терминът „арумъни“ е въведен от Густав Вайганд през 90-те години на XIX век.

Терминът власи се използва на Балканите като екзоним на романизираните народи, живеещи в този регион. Днес този термин се използва по отношение на аромъните, мъгленорумъните и истрорумъните. Румънците се наричат власи най-често в исторически или пейоративен контекст. В Гърция арумъните, смятащи се за част от гръцката нация (гъркоманите), вече избягват самоназванието арумъни и използват екзонима власи като етноним.

Източници 
 „Изследвания за арумъните“ на Музея на македонската борба в Солун от периода 1994 – 1997.

Външни препратки 
 www.proiectavdhela.ro
 Macedon Armans Council
 Macedon Armans Association from France
 Consiliul A Tinirlor Armanj, webpage about Youth Aromanians and their projects
 Фолклорна асоциация на власите (армани) в Бер, Гърция
 Аромъните-южнодунавски румънци 
 Народни приказки на цинцарски, обнародвани от Кузман Шапкарев, 1894 г.

Бележки